Vydas Paknys

Vydas Paknys (g. 1968 m. gruodžio 27 d. Želvoje, Ukmergės rajonas) – inžinierius, Lietuvos ir Ukmergės rajono savivaldybės politinis bei visuomenės veikėjas.

 Biografija 
1987 m. baigė Ukmergės 5-ąją vidurinę mokyklą. 1993 m. baigė Kauno technologijos universitetą, pramonės šiluminės energetikos inžinierius. 1993–2001 m. UAB „Ukmergės šilumos tinklai“ meistras, vyr. inžinieriaus pavaduotojas, vyr. inžinierius. 2001–2005 m. UAB „Izobara“ direktoriaus pavaduotojas ekonomikai, direktorius eksploatacijai. 2005–2013 m. UAB „Komforta“ savininkas, direktorius.

2011–2015 m. Ukmergės rajono savivaldybės tarybos narys.2011 m. Lietuvos savivaldybių tarybų rinkimai  2013–2015 m. Ukmergės rajono savivaldybės meras.Ukmergės rajono savivaldybės meru išrinktas Vydas Paknys, 2013-05-06 

Nuo 2015 m. UAB „Ukmergės šiluma“ direktorius.

Ukmergės rajono SVV rėmimo fondo narys, Ukmergės Rotary klubo narys, Ukmergės veikliųjų verslininkų-vadovų klubo narys, Ukmergės šokių klubo „Šokija“ narys.

Žmona Giedrė, vaikai Gytis, Tomas.

 Šaltiniai 

Kategorija:Lietuvos inžinieriai energetikai
Kategorija:Ukmergės merai